L 338/14 De Europæiske Fællesskabers Tidende 14.12.2002 KOMMISSIONENS FORORDNING (EF) Nr. 2224/2002 af 13. december 2002 om fravigelse af forordning (EF) nr. 1623/2000 om gennemførelsesbestemmelser til Rådets forord- ning (EF) nr. 1493/1999 om den fælles markedsordning for vin for så vidt angår markeds- mekanismer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin ()), senest ændret ved forordning (EF) nr. 2585/2001 (), særlig artikel 33, og ud fra følgende betragtninger: (1), I Kommissionens forordning (EF) nr. 1623/2000 (?), senest ændret ved forordning (EF) nr. 1795/2002 (), særlig artikel 93, stk. 6, er det fastsat, at afhentningen af alkohol solgt til anvendelse som bioethanol i Fælles- skabet skal være afsluttet seks måneder efter datoen for meddelelsen af Kommissionens beslutning om tilslag. 2) > Kommissionens forordning (EF) nr. 774/2002 af 8. maj 2002 om afholdelse af offentlige udbud af vinalkohol med henblik på at anvende den som bioethanol i EF (?) omhandler et offentligt udbud af vinalkohol med henblik på anvendelse som bioethanol i EF omfattende en mængde på 300 000 hl til den godkendte virksomhed Ecocarburantes Espafioles SA. Ved meddelelse af 18. juni 2002 gav Kommissionen de spanske myndigheder og virksomheden Ecocarburantes Espafioles SA meddelelse om den positive beslutning vedrørende tilslaget på parti nr. 12/2002. (3) — Ved skrivelse af 21. oktober 2002 gav det spanske mini- sterium for landbrug, fiskeri og fødevarer Kommissionen meddelelse om, at tekniske vanskeligheder og den store mængde, som parti nr. 12/2002 omfattede, gjorde det umuligt at overholde fristen for afhentningen af den pågældende alkohol. (4) — Under disse omstændigheder vil det være hensigtsmæs- sigt at forlænge afhentningsfristen med to måneder, så den pågældende virksomhed får mulighed for at afslutte transaktionen. (5) De i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Vin — UDSTEDT FØLGENDE FORORDNING: Artikel 1 Som en undtagelse fra artikel 93, stk. 6, i forordning (EF) nr. 1623/2000 skal afhentningen af parti nr. 12/2002, der er omhandlet i forordning (EF) nr. 774/2002, og for hvilket der er givet tilslag den 18. juni 2002, være afsluttet inden den 18. februar 2003. Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. december 2002. 1 () EFT L 179 af 14.7.1999, . 1. (?) EFT L 345 af 29.12.2001, s. 10. () EFT L 194 af 31.7.2000, s. 45. () EFT L 272 af 10.10.2002, s. 15. () EFT L 123 af 9.5.2002, s. 17. 5 På Kommissionens vegne Franz FISCHLER Medlem af Kommissionen